**Նախագիծ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

**ՈՐՈՇՈՒՄ**

**<<\_\_\_\_\_>> \_\_\_\_\_\_\_\_\_\_\_\_\_\_\_\_\_\_\_\_\_ թվականի N\_\_\_\_\_\_\_\_\_\_\_- Ն**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՄԱՅԻՍԻ 24-Ի N 679-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ

 Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2012 թվականի մայիսի 24-ի <<Հայաստանի Հանրապետության քաղաքացիական պաշտպանության հայեցակարգից բխող 2012-2015թթ միջոցառումների ծրագիրը հաստատելու մասին>> N679-Ն որոշման հավելվածի 12-րդ կետն ուժը կորցրած ճանաչել:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

ՀՀ կրթության և գիտության նախարար Լևոն Մկրտչյան

**ՀԻՄՆԱՎՈՐՈՒՄ**

<<ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՄԱՅԻՍԻ 24-Ի N 679-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ>> ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

 ՀՀ կառավարության 2012թ. մայիսի 24-ին ընդունած <<ՀՀ քաղաքացիական պաշտպանության հայեցակարգից բխող 2012-2015թթ. միջոցառումների ծրագիրը հաստատելու մասին>> N679-Ն որոշման հավելվածի 12-րդ կետով նախատեսվում է <<ՀՀ ուսումնական հաստատություններում քաղաքացիական պաշտպանության գծով ուսումնամեթոդական ծրագրերի մշակման և ուսուցման կազմակերպման մասին>> ՀՀ կառավարության որոշման նախագծի մշակում:

 ՀՀ կառավարության 2015 թվականի հունվարի 22-ի Արտակարգ իրավիճակներում բնակչության պաշտպանության և քաղաքացիական պաշտպանության ոլորտներում Հայաստանի Հանրապետության պետական կառավարման և տեղական ինքնակառավարման մարմինների ու կազմակերպությունների պատրաստման և տվյալ ոլորտների հիմնահարցերով բնակչության ուսուցման կարգն ու ծրագիրը սահմանելու և Հայաստանի Հանրապետության կառավարության 2003 թվականի հունվարի 30-ի N 134-ն որոշումն ուժը կորցրած ճանաչելու մասին թիվ 46-Ն որոշման 2-րդ հավելվածի 7-րդ կետում արդեն իսկ արտացոլված են վերոնշյալ որոշման միջոցառումների մեծ մասը:

 Միաժամանակ ՀՀ արտակարգ իրավիճակների նախարարության հետ համատեղ՝ վերահրատարկավել և ՀՀ ԿԳՆ կողմից հաստատվել են <<Նախնական զինվորական պատրաստություն>> առարկայի 8-րդ և 9-րդ դասարանի դասագրքերը (որոնք ունեն <<Անվտանգ կենսագործունեության>> բաժիններ), մշակվել և ՀՀ ԿԳՆ կողմից հաստատվել է <<Նախնական զինվորական պատրաստություն>> առարկայի <<Ուսուցչի ձեռնարկը>>:

Համաձայն ՀՀ կրթության զարգացման 2016-2025թթ. պետական ծրագրի նախագծի կրթության ոլորտում սահմանվել են մի շարք նպատակներ և գերակա խնդիրներ, որոնք ուղղված են ապահովելու կրթության կայուն զարգացումը: Նպատակներից է քաղաքացիական, ժողովրդավարության և մարդու իրավունքների, էկոլոգիական կրթության միջոցով բոլոր սովորողներին զինել հասարակության կայուն զարգացմանը նպաստող գիտելիքներով և կարողություններով: Նպատակի իրականացման համար սահմանվել են նաև հետևյալ գերակա խնդիրները.

1. աղետների ռիսկերի նվազեցման, դիմակայնության կրթության և քաղաքացիական պաշտպանության ծրագերի զարգացում,
2. ուսումնական հաստատությունները ապահովել նախնական զինվորական պատրաստություն առարկայի դասավանդման և ռազմահայրենասիրական դաստաիարակության վերաբերյալ ուսումնադիտողական նյութերով, ուսումնամեթոդական ձեռնարկներով:

Հաշվի առնելով վերոգրյալը, նոր որոշման նախագծի առաջադրումը նպատակահարմար չէ:

**ՏԵՂԵԿԱՆՔ**

**<<ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2012 ԹՎԱԿԱՆԻ ՄԱՅԻՍԻ 24-Ի N 679-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ>> ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

<<Հայաստանի Հանրապետության կառավարության 2012 թվականի մայիսի 24-ի N 679-Ն որոշման մեջ փոփոխություն կատարելու մասին>> Հայաստանի Հանրապետության որոշման նախագծի ընդունման առնչությամբ այլ իրավական ակտերում փոփոխություններ կատարելու անհրաժեշտություն չի առաջանում: